- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Toate drumurile intens circulate din Portul Constanţa vor fi asfaltate
Toate drumurile intens circulate din Portul Constanţa vor fi asfaltate până la începerea campaniei agricole de recoltare, anunţă marţi CN Administraţia Porturilor Maritime SA Constanţa.
Toate drumurile intens circulate din Portul Constanţa vor fi asfaltate
"În perioada imediat următoare, CN Administraţia Porturilor Maritime SA Constanţa va începe asfaltarea tuturor drumurilor intens circulate din Portul Constanţa. Lucrările de asfaltare se vor concentra pe legăturile cu autostrada A4, inclusiv podul hobanat peste Canalul Dunăre-Marea Neagră, precum şi pe partea de nord a Portului Constanţa. Vor fi asfaltate 22 de sectoare de drum printre care drumul dintre Poarta 7 şi Poarta 9, afectat de traficul camioane, drumul care face legătura cu podul de la Poarta 5, drumul spre silozurile Anghel Saligny, accesul spre danele 43 şi 44, accesul la noua parcare de la rădăcina molului 3", potrivit unui comunicat de presă.
Toate lucrările, care totalizează peste 31.000 metri pătraţi de suprafaţă asfaltată, se vor derula pe durata a două luni, pentru ca toate drumurile să fie pregătite pentru afluxul de camioane determinat de viitoarea campanie agricolă.
"În prima fază a lucrărilor vor fi prioritare toate legăturile cu autostrada A4, apoi şantierele se vor muta spre nordul portului. Valoarea totală a lucrărilor este de 1.838.400 lei (fără TVA), sumă asigurată din surse proprii ale Companiei Naţionale Administraţia Porturilor Maritime SA Constanţa", se menţionează în finalul comunicatului.
Urmărește Mediafax pe Instagram ca să vezi imagini spectaculoase și povești din toată lumea!
PROSPORT.RO
GANDUL.RO